पूरे विश्व में वैलेंटाइन का सप्ताह अपने चरम पर चल रहा है। भारत में वैलेंटाइन के साथ साथ बसंत का रूमानी मौसम अपने उफान पर है। ऐसे समय में कल 11 फरवरी को भारतीय इंटरनेट पर जो आम तौर पर राजनितिक और धार्मिक मुद्दों पर हर समय नकारात्मकता को बढ़ावा देता रहता है। एक खूबसूरत दक्षिण भारतीय लड़की की तस्वीरें छा गई। भारतीय इंटरनेट के हर हिस्से में चाहे वो सोशल मीडिया साइट हो माइक्रो ब्लॉगिंग साइट हो या फिर वीडियो ब्लॉगिंग साईट इस लड़की ने अपनी अदाओं से सबको आहें भरने पर मजबूर कर दिया।

कौन है ये इंटरनेट सनसनी

कुछ हीं घंटों में भारतीय इंटरनेट पर छा जाने वाली इस खूबसूरत लड़की का नाम है प्रिया प्रकाश वारियर। 18 साल की ये खूबसूरत लड़की केरल के एक शहर त्रिशूर की रहने वाली हैं। प्रिया आजकल त्रिशूर में ही अवस्थित विमला कॉलेज में बी. कॉम की पढ़ाई कर रही हैं। कॉलेज में अध्ययन के दौरान ही वो फिल्मों में काम करने के लिए अवसरें तलाशने लगीं थीं। आख़िरकार उन्हें एक फिल्म मिल भी गयी, और इसी फिल्म के एक गाने के वीडियो के वायरल हो जाने से वो पूरे भारतीय इंटरनेट जगत पर छा गईं।



'Oru Adaar Love' के गाने 'Manikya Malaraya' से बनीं सनसनी

गॉड्स ओन लैंड कहलाने वाले खूबसूरत केरल राज्य से आने वाली प्रिया प्रकाश वारियर ने मलयालम फिल्म 'Oru Adaar Love' से अपने अभिनय करियर की शुरुआत की है। इस फिल्म के निर्देशक हैं ‘ओमार’ जिन्होंने पहले भी बहुत सारी हिट फिल्मे बनाई हैं। 'Oru Adaar Love' फिल्म का एक गाना जिसके बोल हैं 'Manikya Malaraya' ने कल इटनरनेट पर धूम मचा दी। इस गाने में खूबसूरत प्रिया वारियर की फेशियल भाव-भंगिमाओं ने हर किसी के दिल में जगह बना ली। हर तरफ उनके तारीफ में कसीदे पढ़े जा रहे है। बेशक उनकी पहली फिल्म के पहले गाने से ही उनकी अभिनय की जीवंतता नज़र आ गई है और लोग उन्हें फिल्मों में एक लम्बी पारी खेलते हुए देखने के ख्वाहिशमंद हैं।

सोशल मीडिया पर छाईं प्रिया

फिल्म के इस वीडियो को कल यूट्यूब पर डाला गया और अब तक इसे करीब 50 लाख लोगो ने देख लिया है। इस वीडियो को फेसबुक ट्विटर इंस्टाग्राम जैसे हर सोशल मीडिया प्लेटफॉर्म्स पर अनगिनत बार शेयर किया गया है। इस वीडियो में कुछ स्कूल के लड़के और लड़कियाँ दिखते हैं और बैकग्राउंड में एक रोमांटिक गाने की धुन बजती रहती है। इस छोटे से वीडियो में प्रिया ने अपनी आँखों और होठों से गजब के एक्सप्रेशंस दिए हैं और इन्ही एक्सप्रेशंस ने उन्हें इंटरनेट सनसनी बना दिया है।

सोशल मीडिया पर लोग हर मुद्दे पर मजे भी लेते है, तो तारीफ से साथ साथ कई लोगों ने प्रिया के वीडियो पर मजेदार जोक्स भी बनाये हैं। ये जोक्स भी बहुत पॉपुलर हो रहे हैं। मनोरंजन जगत में प्रसिद्धि मजाकिया तौर पर भी आये तो भी स्वीकार्य होती है। इसी की बानगी है कि कल तक जिस अभिनेत्री को कोई नहीं जानता था आज सोशल मीडिया पर उसकी बड़ी लम्बी चौड़ी फैन फॉलोइंग बन गई है। फेसबुक और ट्विटर पर इनकी फॉलोवर की संख्या में जहाँ रातों रात हजारों का इजाफा हो गया। वहीं इंस्टाग्राम पर इनके फैन्स की संख्या 10 लाख से भी ज्यादा हो गये बस एक रात में।

इंतजार फिल्म के रिलीज होने का

फिल्म के प्रोमो ने फिल्म के लिए लोगो में उत्सुकता बढ़ा दी है। अभी इस फिल्म के रिलीज की ऑफिशियल तारिख बताई नहीं गई है। पर इस वीडियो ने ऐसी सनसनी फैलाई है कि लोग इस फिल्म का इंतजार ज़रूर करेंगे। देखना होगा कि रातों रात सनसनी बन गई प्रिया कितना आगे जा पाती हैं।